Viktor Adler

Viktoras Adleris (Viktor Adler, g. 1852 m. balandžio 24 d. Prahoje – m. 1918 m. lapkričio 11 d. Vienoje.) – gydytojas, Austrijos visuomenės ir politinis veikėjas.

 Biografija 
1881 m. baigė mediciną Vienos universitete, 1883–1885 m. studijavo Šveicarijoje, Vokietijoje, Anglijoje.Victor Adler. Visuotinė lietuvių enciklopedija. Nuoroda tikrinta 2024-12-03.

1888–1889 m. Austrijos socialdemokratų partijos organizatorius, vienas jos programos autorių. Nuo 1889 m. ASDP atstovavo II Internacionale, buvo vienas iš jo vadovų (centristinės krypties šalininkas). Įvardijamas viena iš kertinių II Internacionalo figūrų.

Austromarksistas,Jakub Beneš. Adler, Victor. International Encyclopedia of the First World War. Nuoroda tikrinta 2024-12-03. XX a. pradžioje parengė kultūrinės nacionalinės autonomijos programą.

Nuo 1905 m. Austrijos parlamento narys, 1905–1918 m. ASDP frakcijos vadovas, kovos už visuotinę rinkimų teisę (įvesta 1907 m.) lyderis.

1918 m. užsienio reikalų ministras. Anšliuso šalininkas.

Įsteigė laikraščius „Gleichheit“ ir „Arbeitzeitung“.Victor Adler. Britannica Online Encyclopedia. Nuoroda tikrinta 2024-12-03.

 Išnašos 

Kategorija:Austrijos parlamento nariai
Kategorija:Austrijos užsienio reikalų ministrai